Anja Stridsman

Anja Stridsman (s. 6. huhtikuuta 1987 Örnäset, Luulaja) on ruotsalais-australialainen nyrkkeilijä.

Stridsman muutti Australiaan vuonna 2006 ja sai maan kansalaisuuden vuonna 2015. Hän on Ruotsin ja Australian kaksoiskansalainen. Stridsman edustaa nyrkkeilijänä Australiaa ja voitti huhtikuussa 2018 kultaa 60-kiloisissa Kansainyhteisön kisoissa Gold Coastilla. Hän voitti puolivälierissä intialaisen Sarita Devin, välierissä uusiseelantilaisen Troy Gartonin ja loppuottelussa englantilaisen Paige Murneyn. Stridsman oli edustanut Australiaa aiemmin vuoden 2016 maailmanmestaruuskilpailuissa.

Stridsman ansaitsi paikan vuoden 2018 Kansainyhteisön kisoissa voitettuaan marraskuussa 2017 Australian-mestaruuden. Hän voitti mestaruuden leikkausta vaatineesta eturistisiteen vammasta, jonka oli saanut kaksi kuukautta aikaisemmin, huolimatta. 

Stridsman on ammatiltaan graafinen suunnittelija.

 Lähteet 

Luokka:Australialaiset nyrkkeilijät
Luokka:Ruotsalaiset nyrkkeilijät
Luokka:Vuonna 1987 syntyneet
Luokka:Elävät henkilöt